Tentera Laut Imperial Jerman (, "Tentera Laut Imperial") adalah tentera laut yang diasaskan pada masa penubuhan Empayar Jerman. Ia wujud pada tahun 1871 sehingga 1919, berkembang dari Tentera Laut Prusia yang kecil dan "Norddeutsche Bundesmarine", yang mana misi utamanya adalah untuk mempertahanan perairan pantai. Kaiser Wilhelm II membesarkan tentera laut ini dan meluaskan misinya. Pemimpin utamanya adalah Grossadmiral Alfred von Tirpitz (1849–1930), yang mana mengembangkan saiz dan kualiti tentera laut, dengan menerima pakai teori kuasa laut oleh ahli strategi Amerika Alfred Thayer Mahan. Ia menyebabkan perlumbaan senjata dengan Britain di sebabkan Tentera Laut Jerman menjadi salah sebuah kuasa laut di dunia, kedua di belakang Tentera Laut Diraja. Ketumbukan kapal-kapal permukaan Jerman menyaksikan kegagalan besar semasa Perang Dunia I; yang mana ia telah kalah dalam satu pertempuran penting, Pertempuran Jutland. Walau bagaimanapun, armada kapal selam telah mengalami banyak pembesaran dan menjadi ancaman utama kepada sistem bekalan Britain. Tentera Laut Imperial dimusnahkan dalam peristiwa Scapa Flow pada tahun 1919 oleh para pegawainya sendiri, selepas kekalahan Jerman.